b'\n_START_ARTICLE_\nNespolno razmno\xc5\xbeevanje\n_START_PARAGRAPH_\nNespolno razmno\xc5\xbeevanje je na\xc4\x8din razmno\xc5\xbeevanja, ki ne vklju\xc4\x8duje mejoze, zmanj\xc5\xa1anja plodnosti ali oploditve. Natan\xc4\x8dnej\xc5\xa1i izraz za nespolno razmno\xc5\xbeevanje je agamogeneza, saj pri njem ne pride do zlivanja gamet. H\xc4\x8derinski osebek ima pri tem na\xc4\x8dinu samo enega star\xc5\xa1a, genetsko gledano je njegov klon._NEWLINE_Prednost nespolnega razmno\xc5\xbeevanja je zanesljivo ve\xc4\x8danja \xc5\xa1tevila osebkov in tvorba kolonij osebkov. Slabost za enoceli\xc4\x8dne organizme je, da ne pride do kri\xc5\xbeanja v genetskem naboru vrste. Pri ve\xc4\x8dceli\xc4\x8dnih organizmih je slabost ve\xc4\x8dja, saj pri ve\xc4\x8dceli\xc4\x8dnih poganjkih ni mo\xc5\xbenosti za ohranjanje koristnih mutacij._NEWLINE_Je poglavitni na\xc4\x8din razmno\xc5\xbeevanja pri enoceli\xc4\x8dnih organizmih, kot so arheje, bakterije in protisti, in eden od na\xc4\x8dinov pri rastlinah in glivah. Zelo redki mnogoceli\xc4\x8dni organizmi se razmno\xc5\xbeujejo izklju\xc4\x8dno nespolno._NEWLINE_Vegetativno se razmno\xc5\xbeujejo mnoge rastline. Ena izmed oblik je razmno\xc5\xbeevanje s potaknjenci, torej tako, da se iz majhnega dela rastline razvije celoten osebek. Drug na\xc4\x8din je, da rastlina po\xc5\xbeene nadzemne \xc5\xbeivice, kot pri jagodah, ali korenike (rizome). Korenike, iz katerih zrastejo nove rastline, so lahko gomolji, prilagojene za shranjevanje energije za ponovno rast, kot pri krompirju, ali pa nova rastlina zraste s pomo\xc4\x8djo mati\xc4\x8dne rastline in se kasneje osamosvoji. Lahko se razmno\xc5\xbeujejo tudi s \xc4\x8debulicami.'